Държавен вестник, бр. 18, 2022 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  18
за предоставяне на хуманитарна помощ за 
Украйна, както и за извършване на разходи 
за справяне с последствията от военните 
действия срещу Украйна.
Преходни и заключителни разпоредби
§ 1. (1) Размерът на общата годишна кво­
та, определен съгласно чл. 1, т. 1 от Закона 
за прилагане на разпоредби на Закона за 
държавния бюджет на Република България 
за 2021 г., Закона за бюджета на държавното 
обществено осигуряване за 2021 г. и Закона 
за бюджета на Националната здравноосигу­
рителна каса за 2021 г., е включен в общата 
годишна квота за 2022 г., утвърдена с чл. 58.
(2) Ваучерите за храна по чл. 209, ал. 1 от 
Закона за корпоративното подоходно облагане, 
издадени в рамките на квотата по чл. 58, могат 
да се използват и за заплащане на ползвани 
за битови нужди, електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата и 
на показ на филми съгласно Закона за фил­
мовата индустрия.
(3) За целите на ал. 2 операторите сключ­
ват договори с доставчици, които са лица, 
осъществяващи дейност по предоставяне на 
електрическа и топлинна енергия, природен 
газ и вода за битови нужди, културни орга­
низации по Закона за закрила и развитие на 
културата, и лица, осъществяващи показ на 
филми съгласно Закона за филмовата индус­
трия.
(4) За целите на ал. 2 се прилагат съответ­
но правилата на Закона за корпоративното 
подоходно облагане по отношение на вауче­
рите за храна и наредбата по чл. 209, ал. 6 
от същия закон.
(5) Операторите предоставят на работо­
дателите и ползвателите списъци с обекти, 
които приемат отпечатаните от съответния 
оператор ваучери за заплащане на ползвани 
за битови нужди електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата и 
на показ на филми съгласно Закона за фил­
мовата индустрия.
(6) Ваучерите за храна по чл. 209, ал. 1 от 
Закона за корпоративното подоходно облагане, 
издадени по индивидуални квоти, които са 
предоставени през 2022 г. до обнародването 
на този закон в „Държавен вестник“, могат 
да се използват и за заплащане на ползвани 
за битови нужди електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата и 
на показ на филми съгласно Закона за фил­
мовата индустрия.
(7) Не се облагат с данък върху разходите 
социалните разходи за 2022 г. по чл. 204, ал. 1, 
т. 2, буква „б“ от Закона за корпоративното 
подоходно облагане в размер до 200 лв. ме­
сечно, предоставени под формата на ваучери 
за храна на всяко наето лице при условията 
на чл. 209, ал. 1, т. 1 – 3 от Закона за корпо­
ративното подоходно облагане.
(8) Данъчната основа за определяне на 
данъка върху разходите по чл. 204, ал. 1, 
т. 2, буква „б“ от Закона за корпоративното 
подоходно облагане за 2022 г. е сумата от 
данъчните основи за месеците на 2022 г., 
определени по реда на т. 1 и 2:
1. данъчната основа за определяне на да­
нъка върху разходите за календарния месец 
е превишението на тези разходи над 200 лв., 
в т. ч. размера на вече предоставени ваучери 
за храна, за всеки от месеците, за които се 
отнасят за всяко наето лице;
2. когато не са изпълнени условията за 
освобождаване от данък по чл. 209 от Закона 
за корпоративното подоходно облагане, данъч­
ната основа за определяне на данъка върху 
разходите е целият размер на начислените 
разходи за календарния месец.
§ 2. (1) При ползване на данъчното облек­
чение за деца по чл. 22в от Закона за данъците 
върху доходите на физическите лица за 2022 г. 
сумата, която се приспада от годишните да­
нъчни основи по чл. 17 от същия закон, е при:
1. едно ненавършило пълнолетие дете – в 
размер на 4500 лв.;
2. две ненавършили пълнолетие деца – в 
размер на 9000 лв.;
3. три и повече ненавършили пълнолетие 
деца – в размер на 13 500 лв.
(2) При ползване на данъчното облекчение 
за деца с увреждания по чл. 22г от Закона 
за данъците върху доходите на физическите 
лица за 2022 г. сумата, с която се намаляват 
годишните данъчни основи по чл. 17 от същия 
закон, е в размер на 9000 лв.
(3) За 2022 г. годишната данъчна основа 
по чл. 28, ал. 1 от Закона за данъците върху 
доходите на физическите лица се намалява 
със сумите по чл. 28, ал. 2, т. 1 – 3 от същия 
закон, както и с разликата:
1. между допустимия размер за 2022 г. на 
данъчното облекчение по чл. 22в, предвиден 
в ал. 1, и размера на ползваното данъчно 
облекчение от сумата от годишните данъчни 
основи за същата година;
2. между 9000 лв. и размера на ползвано­
то данъчно облекчение по чл. 22г от същия 
закон за 2022 г.
§ 3. От 1 до 30 април 2022 г. всички месечни 
помощи по чл. 7 от Закона за семейни помо­
щи за деца, отпуснати преди 31 март 2022 г., 
се изменят служебно от дирекции „Социално